Fransiyaning Tribune gazetasi ma’lumotlariga ko‘ra, Fransiya mudofaa vaziri Jan-Iv Le Drian Malayziya bilan Rossiyaga sotilishi kerak bo‘lgan "Mistral" kemalarini ushbu mamlakatga sotish imkoniyatini muhokama qiladi. Vazir shu munosabat bilan 30 avgustda Malayziyaga tashrif buyuradi. Le Drian, shuningdek, Rafale qiruvchi samolyotlarini yetkazish bo‘yicha shartnomani imzolash uchun Hindistonga ham tashrif buyurmoqchi. Gaplarga qaraganda, Hindiston ham "Mistral"larga qiziqish bildirmoqda.